**Hovedbygg-prosjektet 2012**

Sist revidert 23.4.2012

**Bakgrunn**

Gjennom internhusleieprosjektet har en sett at det også i hovedbygningen er nødvendig å se nærmere på hvordan arealene er fordelt og blir benyttet. Enkelte enheter har for dårlig plass, de har behov for å kunne ekspandere, dette samtidig som en ser at arealene i 4. etg kan utnyttes bedre. I tillegg har det over tid vokst frem et ønske om å legge bedre til rette for samhandling mellom avdelinger og staber gjennom geografisk nærhet. Det er blant annet et ønske å lokalisere HMS nærmere Rektors staber og Personal. Ut fra dette ble det i 2011 gjennomført en studie der en gjennomførte en systematisk undersøkelse av hvilke muligheter som finnes, både for bedre arealutnyttelse og geografiske plasseringer. Mulighetsstudien ble gjort ut fra følgende premisser:

* Alle møterom, undervisningsrom og kursrom flyttes til 4. etg
* Minst mulig ombygging og minst mulig flytting
* Samarbeidende enheter samles geografisk
* HMS-avdelingen og Eiendomsforvaltningen skal lokaliseres i Hovedbygget
* Endringer må være slik at de kan godkjennes av Riksantikvaren
* Normtall for arealbruk skal være lik som for øvrige deler av campus

I mulighetsstudien fant en at de overordnede ønskene er mulig å ivareta på en bedre måte enn i dag. En iverksetter derfor nå en mer omfattende prosess for ombygging og omrokering med utgangspunkt i mulighetsstudien.

**Overordnet mål (effektmål):**

* Optimal plasseringen av ledere og medarbeidere for samarbeid om felles oppgaver.
* Effektiv arealutnyttelse.
* Et arbeidsmiljø som er fullt forsvarlig, dvs i tråd med gjeldende kunnskap og lovverk.

**Prosjektmål (resultatmål)**

* Avklart og ønsket optimal plassering av alle ledere og medarbeidere.
* Avklart arealbehov.
* Gjennomført nødvendige endrings- og flytteprosesser.

**Prosjektorganisering**

* Prosjekteier og styringsgruppe: Rektoratet v/ Organisasjon og informasjonsdirektør, Trond Singsaas og Økonomi og eiendomsdirektør, Frank Arntsen
* Prosjektgruppe: Jens Petter Nygård (prosjektleder)

 Nina Quale (prosjektsekretær)

 Raymond Sterten (logistikk og bygg-service)

 Kirsti Undebakke (arbeidsmiljø, kurs og møterom i 4. etg)

 Geir Nilsen, (prosjektleder prosjektering/byggearbeider)

* Referansegruppe: Etablerte arenaer og faste møter vil bli brukt som referansegrupper:
	+ - * LOSAM for ØE, UL og OI, inkl. fellesmøter
			* Kontaktmøter i vernelinja
			* Ledermøter, avdelingsmøter og faste forum, evt allmøter
			* AMU, både byggesaken og evt andre endringer som medfører vesentlige endringer ift arbeidsmiljø.

Det oppfordres til etablering av egne «prosjekter» på de enkelte områder/enheter.

**Mandat prosjektgruppe:**

Prosjektgruppa skal sørge for at alle prosjektmål nås i tråd med oppsatt milepælsplan, se under. Målene skal nås ved at prosjektet forankres i eksisterende medvirkningsfora og gjennom direkte medvirkning i de involverte enhetene.

**Aktivitets- og milepælsplan**

|  |  |  |  |
| --- | --- | --- | --- |
| **År** | **Mnd** | **Aktivitet** | **Milepæl** |
| 2012 | Apr | * Informere tillitsvalgte, verneombud, ledere og medarbeidere
* Etablere prosjekt og medvirkningssystemer for helhet, og i de enkelte staber/avdelinger
 |  |
|  |  |  | Prosjekt og medvirkningssystemer etablert |
| 2012 | Mai | Kvalitetssikre og avklare arealrammer/-behov: * For involverte enheter, dvs avdelinger og staber
* Møterom, kurs- og undervisningslokaler i 4. etg
 |  |
| 2012 | Juni |  | Arealramme avklart og fastsatt |
| 2012 | Sept | Kvalitetssikre og avklare ønsker for plassering, utnyttelse, ombyggings- og endringsbehov:* For involverte enheter, dvs avdelinger og staber
* Møterom, kurs- og undervisningslokaler i 4. etg

Felles spiserom, garderobe dusj, osvPrioritere tiltak innen avsatt budsjettramme på 10 mill |  |
| 2012 | Okt |  | Tiltak prioritert i budsjettrammen |
| 2012 -2013 | Nov – aug  | * Prosjektere ombyggingstiltak
* Sørge for godkjenning fra Riksantikvaren
* Sette i gang og gjennomføre ombygginger
 |  |
| 2013 | Aug |  | * Ombyggingstiltak ferdig prosjektert
* Tiltak godkjent av Riksantikvaren
* Ombygginger gjennomført
 |
| 2013 | Jan - Sept | Foreta flyttinger i hensiktsmessig rekkefølge |  |
|  | Sept |  | Innflytting gjennomført |
| 2013 | Okt |  | Prosjektet avsluttet |

**Foreløpige løsninger og endringer**

Følgende er utgangspunkt for prosessen som nå settes i gang:

* 4. etg skal bygges om til felles møterom, kurs og undervisningsrom for alle enheter i Hovedbygningen. Det innebærer at eksisterende møterom og auditorium H2 omdisponeres til kontorplasser.
* Rektors staber, (eks eiendomsforvaltning) og studiedirektør m/stab skal samles i vestfløya. Eiendomsforvaltning skal flytte inn i kjelleren i østfløya.
* Rekruttering og opptak skal flytte til 4 etg. Vestfløya, evt. finne annen løsning om arealenebehovene ikke kan løses i 4. etg.
* HMS-avdelingen skal flytte inn i 1. etg østfløya
* Økonomi-, Info og Personalavdelingen får utvidet areal
* Studieby1 flytter ut fra Hovedbygget

**Noen prinsipper**

* Prosjektgruppen skal fungere som koordinator og bindeledd mellom berørte enheter og rektoratet.
* Prosjektgruppen skal levere og evt presentere status for prosjektet i medvirkningsfora ifbm de definerte milepælene, se aktivitets- og milepælsplan.
* Det anbefales at hver enhet oppretter en egen komite med en leder som også kan være kontaktperson mot prosjektgruppen. Det anbefales at både ansatterepresentanter, verneombud og evt andre tillitsvalgte involveres i komitearbeidet.
* Planløsning og inndeling i kontorlandskap vs kontor skal avgjøres ut fra hva en i de enhetsinterne prosessene finner som mest hensiktsmessig.
* Eventuelle møbelkjøp ses kun som en del av prosjektet i tilfeller der nytt ses som en nødvendig konsekvens av planlagt og vedtatt endring.
* Det kan gis tilbud om bistand fra arkitekt/interiørarkitekt i tilfeller der ombygging eller vesentlig endring, jfr aktivitets- og milepælsplan, ses som nødvendig.
* Prosjektgruppa kan evt bistå enheter i interne prosesser dersom dette er ønskelig.
* Enhetene står fritt til å engasjere ekstern bistand ut over dette, men må da dekke eventuell kostnad på eget budsjett.